Zuma: Die oomblik van waarheid | Netwerk24
Deur Jannie Pelser, Krugersdorp 05 Julie 2021 05:17
Baie mense het getwyfel of die dag ooit sou aanbreek en het met misnoeë toegekyk hoe Jacob Zuma­ die gereg en die gesag van die howe, asook die Zondo-kommissie, openlik uitdaag, tot groot vermaak van sy ondersteuners.
Dis 'n waterskeiding-oomblik, want uiteindelik het ons 'n bewys dat daar iets daadwerkliks gebeur met mense wat tot nou toe met korrupsie, ensovoorts, weggekom het.
Die oomblik van waarheid het aangebreek – ons het 'n grondwetlike demokrasie waar die gesag van die howe onwrikbaar staan.
Ek verlekker myself nie in Zuma­ se lot nie. Christene is tog nie so kleinlik nie.
Die Skrif is duidelik: "Daarom, wie meen dat hy staan, moet oppas dat hy nie val nie" (1 Korinthiërs 10:12).